stanford-oval/wikipedia huggingface dataset:
Routing Information Protocol

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
RIP (Routing Information Protocol) on yleinen verkkojen sisäinen reititysprotokolla, joka käyttää reitin laskemiseen hyppymäärää (hop count). Tyypiltään se on etäisyysvektorireititysprotokolla. RIP ei skaalaudu suuriin verkkoihin, mutta on erittäin kevyt käyttää pienemmissä verkoissa.[lähde? ] Lisäksi tuki sille löytyy lähes kaikista reititinlaitteista.[lähde? ]
RIP kehitettiin alun perin BSD:n verkkokoodin komponentiksi ja helpon konfiguroitavuuden sekä ohjelmoitavuuden ansiosta se levisi nopeasti.[lähde? ]
Charles Hedrick dokumentoi RIP versio 1:n RFC 1058:ssa kesällä 1988.
Ominaisuudet

Helppo konfiguroida
Kevyt käyttää
Tuki lähes jokaisessa laitteessa
Ei tue VLSM:ää (Variable-Length Subnet Masking)
Ei skaalaudu
Hidas konvergenssi
Käyttää yleislähetystä (multicast) reititystiedon välittämiseen
RIPin kehitys on lopetettu, mutta sen jalanjälkiä jatkaa RIPv2
Aiheesta muualla

RFC 1058
Rose Hill

Rose Hill (5. kesäkuuta 1914 – 22. joulukuuta 2003) oli brittiläinen näyttelijä ja sopraanolaulaja. Hänet muistetaan Madame Fanny La Fanin roolista televisiosarjassa Maanalainen armeija iskee jälleen (1982–1992).
Hill opiskeli Guildhall School of Music and Dramassa. Hän esiintyi oopperalaulajana muiden muassa teoksissa Così fan tutte (Mozart), Figaron häät (Mozart) ja Kerjäläisooppera (Brittenin versio).
Hill kuoli näyttelijöiden lepokoti Denville Hallissa Englannissa 89-vuotiaana.
Aiheesta muualla

Rose Hill Internet Movie Databasessa. (englanniksi)
Rose Chelimo

| Mitalit | Mitalit | Mitalit |  |
| --- | --- | --- | --- |
|  Rose Chelimo Rion olympialaisissa 2016. |  Rose Chelimo Rion olympialaisissa 2016. |  Rose Chelimo Rion olympialaisissa 2016. |  |
Maa:   Bahrain
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | maraton |  |
|  Hopeaa | Doha 2019 | maraton |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Kampala 2017 | joukkuekilpailu |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Hopeaa | Valencia 2018 | joukkuekilpailu |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | maraton |  |
Rose Chelimo (s. 12. heinäkuuta 1989 Kenia) on kenialaissyntyinen kestävyysjuoksija, joka on edustanut Bahrainia 18. elokuuta 2015 lähtien.
Chelimo voitti Soulin maratonin 2016 ajalla 2.24.14. Rio de Janeiron olympialaisissa hän oli maratonilla kahdeksas. Hän sijoittui maastojuoksun MM-kilpailuissa Kampalassa 2017 yhdeksänneksi ja sai joukkuekilpailussa pronssia. Bostonin maratonilla 2017 hän oli toinen ennätyksellään 2.22.51.
Chelimo voitti maratonin maailmanmestaruuden Lontoossa 2017 ajalla 2.27.11. Hän kukisti toiseksi sijoittuneen Edna Kiplagatin seitsemällä sekunnilla. Hän voitti maratonkultaa Aasian kisoissa 2018 ajalla 2.34.51. Dohan MM-kilpailuissa 2019 hän sijoittui maratonilla toiseksi ajalla 2.33.46.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 10 000 m | 31,37,81 | Baku | 20. toukokuuta 2017 |
| 10 km juoksu | 32.04 | Montereau | 23. lokakuuta 2011 |
| 15 km juoksu | 49.08 | Nijmegen | 19. marraskuuta 2017 |
| 20 km juoksu | 1.05.01 | Pariisi | 12. lokakuuta 2014 |
| Puolimaraton | 1.08.08 | Ra’s al-Khaima | 12. helmikuuta 2016 |
| Maraton | 2.22.51 | Boston | 17. huhtikuuta 2017 |
Sakoïba

| Sakoïba |
| --- | --- |
 Sakoïba
 Koordinaatit: 13°18′43″N, 6°16′48″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  18 300
Infobox OKVirheellinen NIMI-arvo: 
Sakoïba on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen eteläpuolisella tasangolla 15 kilometriä Ségousta etelään. Kunnassa on 18 300 asukasta (vuonna 2009).
Sakoïban kunta rajoittuu lännessä Ségoun piirin Soignébougoun, luoteessa Sébougoun, pohjoisessa Ségoun ja Pelenganan, idässä Cinzanan ja kaakossa Saminén kuntiin sekä etelässä Barouélin piirin Tesserlan ja N’Gassolan kuntiin. Kuntaan kuuluu 29 kylää.
Seudun pääelinkeinot ovat maanviljely ja karjanhoito. Tärkein viljelykasvi on hirssi. Kotieläimiä ovat naudat, lampaat, vuohet ja aasit. Palveluihin kuuluvat koulut. Kunnassa ei ole terveyspalveluja.
Rønin kirkko

| Rønin kirkko Røn kyrkje |
| --- | --- |
 Kirkko vuonna 2010.
Sijainti:  Vestre Slidre, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1747
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rønin kirkko (norj. Røn kyrkje) on Vestre Slidren kunnassa Innlandetin läänissä Norjassa sijaitseva puinen pitkäkirkko vuodelta 1747.
Aiheesta muualla

Kuvia tai muita tiedostoja aiheesta Rønin kirkko Wikimedia Commonsissa
Roope-setä kääpiöintiaanien maassa

Tarinan ensimmäinen sivu Aku Ankka -lehdessä vuonna 1999, tuolloin nimellä Roope-setä ja kääpiöintiaanit.
Roope-setä kääpiöintiaanien maassa tai Roope-setä ja kääpiöintiaanit (engl. Land of the Pygmy Indians) on Carl Barksin käsikirjoittama ja piirtämä sarjakuvatarina vuodelta 1956. Se julkaistiin alun perin Uncle Scrooge -lehden numerossa 18 vuonna 1957. Suomessa tarina julkaistiin ensimmäistä kertaa jatkokertomuksena Aku Ankka -lehden numeroissa 52/1962 ja 1-2/1963.
Don Rosa teki vuonna 1991 Barksin tarinalle jatko-osan nimeltä  Windigojen mailla (engl. War Of The Wendigo). The Walt Disney Company kielsi aikoinaan sekä Barksin että Rosan tarinoiden julkaisun, koska tarinoiden tapaa kuvata intiaaneja pidettiin poliittisesti epäkorrektina.
Juoni

Roope Ankka kyllästyy Ankkalinnan saasteisiin ja ostaa Kanadasta Yläjärven pohjoispuolella sijaitsevan maa-alueen, joka hän kuvittelee olevan asumatonta metsää. Matkustettuaan alueelle yhdessä Aku Ankan sekä Tupun, Hupun ja Lupun kanssa Roope huomaa metsän olevan peeweega-heimoon kuuluvien pienikokoisten intiaanien asuttama. Peeweegat pitävät ankkoja uhkana elämäntavalleen ja vangitsevat heidät. Päästäkseen vapaaksi Akun on pyydystettävä järvessä elävä valtava petokala.
Yksityiskohtia

Peeweega-intiaanit puhuvat samankaltaista runollista kieltä kuin Henry Wadsworth Longfellow'n runossa The Song of Hiawatha käytetään.
Barks kertoi tehneensä intiaaneista kääpiöitä siksi, että pienikokoiset ankat eivät olisi olleet uskottava uhka normaalinkokoisille ihmisille.
Rømø

Rømø
| --- | --- |
Sijainti:  Tønder Tanska
Vesialue:  Vattimeri 
Korkein kohta:  3  m 
| --- | --- |
Asukasluku:  575  (2018) 
muokkaa - muokkaa wikitekstiä - muokkaa Wikidataa
Rømø (saks. Röm) on Tanskalle kuuluva saari Vattimeressä Pohjanmeren kaakkoisosassa. Saarella asui 575 ihmistä vuoden 2018 alussa. Saaren ja mantereen välillä on pengertie. Rømøn lounaispuolella sijaitsee Saksalle kuuluva Syltin saari, jonne on laivayhteys Rømøn Havnebystä. Rømø on osa Vattimeren kansallispuistoa.
Aiheesta muualla

Kuvia tai muita tiedostoja aiheesta Rømø Wikimedia Commonsissa
Rushell Clayton

| Mitalit | Mitalit | Mitalit |  |
| --- | --- | --- | --- |
|  Rushell Clayton (vasemmalla) MM-kilpailuiden palkintojenjaossa vuonna 2023. |  Rushell Clayton (vasemmalla) MM-kilpailuiden palkintojenjaossa vuonna 2023. |  Rushell Clayton (vasemmalla) MM-kilpailuiden palkintojenjaossa vuonna 2023. |  |
Maa:  Jamaika
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Doha 2019 | 400 m aidat |  |
|  Pronssia | Budapest 2023 | 400 m aidat |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Lima 2019 | 400 m aidat |  |
Rushell Clayton (s. 18. lokakuuta 1992) on jamaikalainen 400 metrin aitajuoksun MM-mitalisti.
Clayton karsiutui 400 metrin aitajuoksun alkuerissä Guadalajaran Pan-Amerikan kisoissa 2011. Hän voitti lajin Jamaikan-mestaruuden 2019. Saman vuoden Pan-Amerikan kisoissa Limassa hän sijoittui kolmanneksi ajalla 55,53. Hän saavutti 400 metrin aitajuoksun MM-pronssia Dohassa 2019 ennätyksellään 53,74. Ennen vuotta 2019 hänen ennätyksensä oli 55,08 ja vuotta aiemmin 56,29.
Clayton sijoittui 400 metrin aitajuoksussa kuudenneksi Eugenen MM-kilpailuissa 2022 ja neljänneksi saman vuoden Birminghamin Kansainyhteisön kisoissa. Budapestin MM-kilpailuissa 2023 hän saavutti pronssia ennätysajallaan 52,81. Hän on voittanut Timanttiliigan kilpailun Lontoossa 2019 sekä Monacossa 2022 silloisella ennätyksellään 53,33.
Rosettipensaat

| Rosettipensaat |
| --- | --- |
 Kaliforniankalukkipensas (Calycanthus occidentalis)
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  magnoliids
Lahko::  Laurales
Heimo::  Kalukkipensaskasvit Calycanthaceae
Suku::  Rosettipensaat Calycanthus  L.
Tyyppilaji
 Calycanthus floridus L. (1759) 
Katso myös
   Rosettipensaat Wikispeciesissä   Rosettipensaat Commonsissa 
Infobox OKVirheellinen NIMI-arvo: 
Rosettipensaat eli kalukkipensaat (Calycanthus) on kalukkipensaskasveihin kuuluva kasvisuku ja heimon tyyppisuku. Siinä on neljä lajia, joita esiintyy Kaakkois-Yhdysvalloissa, Kaliforniassa ja Itä-Kiinassa. Rosettipensaslajeista ainakin kahta kasvatetaan koristepensaana.
Lajit

Calycanthus brockianus
kiinankalukkipensas eli kiinanrosettipensas (Calycanthus chinensis)
karolinankalukki eli kalukkipensas eli carolinanrosettipensas (Calycanthus floridus)
kaliforniankalukki eli kaliforniankalukkipensas (Calycanthus occidentalis)
Aiheesta muualla

Suomen Lajitietokeskus: Rosettipensaat – Calycanthus
Finto: Kassu – Kasvien suomenkieliset nimet: Kalukkipensaat (Calycanthus)
Rubenshuis

Rubenshuis
Rubenshuis on Antwerpenissa, Belgiassa sijaitseva museo, joka toimii taidemaalari Rubensin vuonna 1611 ostamassa talossa. Nykyään siellä voi tutustua Rubensin työpajaan ja hänen itse keräämäänsä 1500-luvun taidekokoelmaan. Hänen omia töitään museossa on näytteillä vain muutama.
Aiheesta muualla

Kuvia tai muita tiedostoja aiheesta Rubenshuis Wikimedia Commonsissa
Romain Duris

Romain Duris
Romain Duris (s. 28. toukokuuta 1974 Pariisissa) on ranskalainen näyttelijä. Tähän mennessä hänen tunnetuimpia roolejaan ovat olleet ujo Xavier elokuvassa Espanjalainen kimppakämppä (L'Auberge espagnole) vuonna 2002 sekä Arsène Lupin elokuvassa Arsène Lupin vuonna 2004. Jälkimmäistä varten Duris'n oli harjoiteltava viehätysvoiman ja sorminäppäryyden lisäksi muun muassa valssia, ratsastusta ja nyrkkeilyä.
Filmografia

1994 : Frères (TV) d'Olivier Dahan : Marco
1994 : Le Péril jeune de Cédric Klapisch : Tomasi
1995 : Mémoires d'un jeune con de Patrick Aurignac : Luc
1995 : Chacun cherche son chat de Cédric Klapisch : le batteur
1996 : 56 fois par semaine de Raphael Fejtö
1996 : Dobermann de Jan Kounen : Manu
1997 : Gadjo Dilo de Tony Gatlif : Stéphane
1997 : Déjà mort d'Olivier Dahan : Romain
1998 : Je suis né d'une cigogne de Tony Gatlif : Otto
1998 : Les Kidnappeurs de Graham Guit : Zéro
1999 : Peut-être de Cédric Klapisch : Arthur
2001 : Le Petit Poucet d'Olivier Dahan : un garde de la reine
2001 : Being Light de Jean-Marc Barr : Maxime Lecocq
2001 : L'Auberge espagnole de Cédric Klapisch : Xavier
2001 : Dix-sept fois Cécile Cassard de Christophe Honoré : Matthieu l'homosexuel
2001 : CQ de Roman Coppola : le réalisateur hippie
2002 : Filles perdues, cheveux gras de Claude Duty : Mathieu
2002 : Adolphe de Benoît Jacquot : d'Erfeuil
2002 : Pas si grave de Bernard Rapp : Léo
2002 : Shimkent Hotel de Charles de Meaux : Romain
2002 : Espanjalainen kimppakämppä : Xavier
2002 : Le Divorce de James Ivory : Yves
2003 : Les Clefs de bagnole de Laurent Baffie
2003 : Osmose de Raphael Fejtö : Rémi
2003 : Exils de Tony Gatlif : Zano
2004 : Arsène Lupin : Arsène Lupin[
2005 : Kun sydän lakkaa lyömästä : Tom
2005 : Les Poupées russes de Cédric Klapisch : Xavier
2010 : Heartbreaker : Alex
2017 : All the Money in the World : Cinquanta
Aiheesta muualla

Romain Duris Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
RollerCoaster Tycoon 2

| RollerCoaster Tycoon 2 |
| --- | --- |

Kehittäjä:  Chris Sawyer Productions
Julkaisija:  Infogrames Entertainment
Jakelija:  Steam, GOG.com, Humble Store ja Discord Store
Suunnittelija:  Chris Sawyer
Säveltäjä:  Allister Brimble
Pelisarja:  RollerCoaster Tycoon
Julkaistu:  NA 15. lokakuuta 2002EU 18. lokakuuta 2002JP 15. heinäkuuta 2003
Lajityyppi:  rakennuspeli (en)
Pelimuoto:  yksinpeli
Ikäluokitus:  PEGI: 3 ESRB: E  Virheellinen ESRB-arvo OFLC: G
Alusta:  Windows
Jakelumuoto:  CD-ROM
Vaatimukset:  Intel Pentium II 300MHz CPU, 64MB RAM
Lisää peliartikkeleitaVideopelien teemasivulla
Infobox OK   : 
RollerCoaster Tycoon 2 on Chris Sawyer Productionsin kehittämä ja Infogrames Entertainmentin julkaisema rakentamissimulaatiopeli. Peli on julkaistu vuonna 2002 Windowsille.
Peli on seuraaja RollerCoaster Tycoonille. Pelille on julkaistu kaksi lisäosaa Time Twister ja Wacky Worlds.
Pelaaminen

Pelissä rakennetaan ja hallitaan omaa huvipuistoa.
Vastaanotto

Peli on saanut GameSpotin arvostelussa arvosanaksi 7/10.
Aiheesta muualla

RollerCoaster Tycoon 2 MobyGamesissa (englanniksi)
Tycoon-tietokonepelit
Airport Tycoon
Airport Tycoon 2
Airport Tycoon 3
Carnival Cruise Lines Tycoon
Casino Tycoon
Coffee Tycoon
Fast Food Tycoon
Film Tycoon
Hollewood Tycoon
Lemonade Tycoon
Low Calorie Film Tycoon
Mall Tycoon
Monopoly Tycoon
Moon Tycoon
Pizza Tycoon
Railroad Tycoon
Railroad Tycoon Deluxe
Railroad Tycoon II
Railroad Tycoon III
RollerCoaster Tycoon
RollerCoaster Tycoon 2
RollerCoaster Tycoon 3
The Other Film Tycoon
Transport Tycoon
Tycoon Online
Zoo Tycoon
Zoo Tycoon 2
Samuel Möller

Samuel Möller (6. kesäkuuta 1743 Sauvo – 16. toukokuuta 1815 Joroinen) oli suomalainen everstiluutnantti. Hän sai arvon 1799. Hän oli vuodesta 1779 Brahenlinnan sotakoulun (myöhemmin Haapaniemen sotakoulu) opettaja ja vuodet 1783–1788 ja 1791–1799 johtaja ja on sen johtajista tunnetuin. Vuodet 1812–1814 hän kuului Haapaniemen topografikuntaan.
Möllerin hautamuistomerkki Joroisissa.
Sakon Nakhon

| Sakon Nakhon (สกลนคร) |
| --- | --- |

 Sakon Nakhon
 Koordinaatit: 17°9′23″N, 104°8′44″E 
Valtio:  Thaimaa
Provinssi:  Sakon Nakhon
Aikavyöhyke:  UTC+7
Infobox OKVirheellinen NIMI-arvo: 
Sakon Nakhon (thaiksi สกลนคร) on kaupunki varrella Isanin alueella Koillis-Thaimaassa. Kaupunki on samannimisen provinssin hallinnollinen keskus. Sakon Nakhon sijaitsee 651 kilometriä koilliseen Bangkokista.
Aiheesta muualla

Kuvia tai muita tiedostoja aiheesta Sakon Nakhon Wikimedia Commonsissa
S/S Pehr Brahe

S/S Pehr Brahe oli suomalainen höyrylaiva, jonka saksalainen sukellusvene upotti Rauman edustalla ensimmäisen maailmansodan aikana elokuun alussa 1916.
S/S Pehr Brahe rakennettiin 1864 Bergsunds Mekaniska Verkstadin telakalla Tukholmassa. Laivan ptuus oli 48,11 metriä, leveys 7,54 metriä ja syväys 4,40 metriä. Laivan vetoisuus oli 499 bruttorekisteritonnia ja siinä oli kaksi 50 hevosvoiman höyrykonetta.
Laivan tilaaja haaparantalainen Bottniska Ångfartygsbolaget-varustamo asetti S/S Haparanda nimen saaneen aluksen Tukholma–Haaparanta-linjalle. Vuonna 1876 laivan osti turkulainen Pehr Brahe-varustamo ja laivan uudeksi nimeksi tuli S/S Pehr Brahe. Laiva alkoi liikennöidä Pohjanlahdelta Turun kautta Lyypekkiin. Laivan kansirakenteet uusittiin 1879 ja vuonna 1889 se sai uuden 444 hevosvoiman höyrykoneen ja uuden höyrykattilan. Vuodesta 1892 lähtien laiva oli Turku–Hanko–Lyypekki-linjalla.
Vuonna 1900 laivan osti turkulainen Ångfartygsaktiebolag Poseidon-varustamo ja se jatkoi samalla linjalla liikennöintiä. Laiva toi 2. toukokuuta 1900 Saksasta Suomen ensimmäisen henkilöauton Turkuun. Vuonna 1905 laivan omistajaksi tuli turkulainen  Transito-bolaget-varustamo ja se jatkoi vuoteen 1908 saakka liikennöintiä Turun ja Saksan välillä yhdessä S/S Porthanin ja S/S Finlandin kanssa.
S/S Per Brahe kulki kesällä 1914 Helsinki–Kokkola–linjalla ja maailmansodan alettua se siirtyi liikennöimään Rauma–Gävle-linjaa yhdessä S/S Uleåborgin kanssa. Talvella 1915 laiva oli Turku–Tukholma-reitillä muun ajan se liikennöi Rauman ja Gävlen välillä.
Saksalainen sukellusvene UB 36 upotti Raumalta Tukholmaan matkalla olleen S/S Per Brahen tykkitulella Rauman edustalla 2. elokuuta 1916. Laivan miehistö komennettiin pelastusveneisiin ennen upottamista ja paikalle myöhemmin tullut ruotsalainen höyrylaiva S/S Öland toi miehistön Raumalle. Upottamispaikka oli noin 15 meripeninkulmaa majakkalaiva Relandersgrundista lounaaseen.
Muita samannimisiä aluksia

Lähes samanniminen alus oli myöhemmin turkulaisen Ånfartygs Aktiebolaget Mariehamn-varustamon matkustajalaiva S/S Per Brahe. Tämä laiva oli rakennettu Kööpenhaminassa 1908. Laivan pituus oli 64 metriä ja leveys 10,1 metriä sekä suurin nopeus 15 solmua. Höyrykoneen teho oli 1 300 hevosvoimaa ja laivassa oli 92 matkustajavuodepaikkaa. Laiva liikennöi Tanskassa S/S Sverige ja S/S Niels Holst nimisenä kunnes se ostettiin 1936 Suomeen. Suomessa laiva liikennöi pääasiassa Turku–Maarianhamina–Tukholma-päivälinjalla vuosina 1937–1953. Sotavuosina laiva oli jonkin aikaa vuokrattuna Norjan rannikkoliikenteeseen ja vuonna 1944 se oli kuljettamassa suomalaisia joukkoja Tornion valtaukseen syksyllä 1944. Laiva oli sitten vuoteen 1947 saakka venäläisten käytössä asuntolaivana. Vuonna 1953 laiva myytiin Yhteisliikennevarustamolle joka myi sen edelleen 1954 romutettavaksi Ystadiin Ruotsiin.
Resurrection (Venomin albumi)

| Resurrection Venom |
| --- | --- | --- |

Studioalbumin tiedot
 Studio : Karo Musik Studios, Saksa
 Julkaistu: 25. huhtikuuta 2000
 Tuottaja(t): Conrad ”Cronos” Lant
 Tyylilaji: heavy metal, black metal
 Kesto: 55.22
 Levy-yhtiö: Steamhammer
Venomin muut julkaisut
| Cast in Stone 1997 | Resurrection 2000 | Metal Black 2006 |
Resurrection on brittiläisen metalliyhtye Venomin kymmenes albumi, jonka Steamhammer Records julkaisi vuonna 2000. Se oli viimeinen virallinen Venom-albumi, jolla kitaristi Jeffrey ”Mantas” Dunn soittaa.
Albumi julkaistiin CD-muodossa sekä tuplavinyylinä, jossa oli aukeavat kannet ja kaksi kuvalevyä.
Arvostelut

| Kriitikoiden vastaanotto> Arvostelupisteet.Julkaisu | Kriitikoiden vastaanotto> Arvostelupisteet.Pisteet |
| --- | --- |
AllMusic: 
Metalliluola: 
Soundi: 
Soundin Marko Säynekoski arvosteli albumin tuoreeltaan. Hänen mukaansa Venomin taso romahti ensimmäisten levyjen jälkeen, mutta Resurrection teki yhtyeestä jälleen kiinnostavan. ”Resurrection ei aivan murhaa kaikkia muita metallilevyjä, mutta bändi pystyy näyttämään, mitä pahansuopa viha on aidoimmillaan. Venom on kokeillut monenlaista kokoonpanoa, mutta trio on ainoa oikea tapa tehdä Venom-musiikkia. [– –] Bändi saa triona tiivistettyä ideansa kaikkein parhaiten kompaktiin muotoon, jossa tarvitaan vain nippu iskeviä riffejä ja tukeva komppi. Se riittää. Sitä paitsi Venom on taitava yhtye. Toista oli silloin, kun bändi julkaisi Welcome To Hellin. Levy oli jopa ilmestymisvuotensa 1981 standardien mukaan heikosti tuotettu, vaikka biiseissä olikin ideaa. Nyt bändi kuulostaa siltä kuin se haluaisi lunastaa paikkansa takaisin hiilihankomiesten keulakuvana.”
AllMusic-sivustolla Gary Hill kehuu Resurrectionia ”vahvaksi ja ammattitaitoiseksi” metallialbumiksi, jolla yhtye teki aiempaa monipuolisempaa musiikkia. Mukana on sekä ”nopeita ja vimmattuja” että ”hitaasti jyrääviä” kappaleita. Myös tuotantoarvot ovat aiempia Venom-albumeja korkeammat. Hill pitää parhaina kappaleina ”All There is Fearia”, ”Firelightia” ja ”Pandemoniumia”. Hän kritisoi kappalemateriaalin ajoittaista epätasaisuutta, mutta pitää kokonaisuutta vahvana ja omaperäisenä. Hillin mukaan Resurrectionin pitäisi sekä tyydyttää vanhoja faneja että houkutella yhtyeen pariin uutta yleisöä.
Resurrectionin jälkimaine on ollut myönteinen. Vuonna 2011 julkaistussa arviossa Imperiumin Janne Rintala piti sitä Venomin viimeisenä hyvänä albumina. Myöhäisempiä, ilman Mantasia tehtyjä albumeja, hän kuvaili ylipitkiksi ja epätasaisiksi. Metalliluolan vuonna 2020 julkaistussa arviossa Tomi Väänänen nosti Resurrectionin koko Venomin uran parhaaksi albumiksi. Yhtyeestä kiinnostuneille se on ihanteellinen aloituspiste. Väänänen kehuu albumin huolella harkittua äänimaailmaa, soittoa ja kappalemateriaalia, joita ei kuitenkaan ole hiottu liian hienostuneiksi. Erityisesti hän nostaa esiin keulahahmo Conrad ”Cronos” Lantin, joka ”örisee voimiensa tunnossa”. Aiemmasta poiketen Cronos laulaa myös melodioita, mikä tukee albumin monipuolista kappalemateriaalia.
Kappaleet

Resurrection – 3.03 (säv. Lant, san. Lant)
Vengeance – 3.51 (säv. Dunn, san. Dunn)
War Against Christ – 4.23 (säv. Lant, san. Dunn)
All There is Fear – 4.42 (säv. Lant, san. Lant)
Pain – 4.00 (säv. Dunn, san. Dunn)
Pandemonium – 4.30 (säv. Lant, san. Lant)
Loaded – 2.43 (säv. Dunn, san. Dunn)
Firelight – 4.54 (säv. Lant, san. Lant)
Black Flame (of Satan) – 4.31 (säv. Dunn, san. Lant)
Control Freak – 3.03 (säv. Lant, san. Lant)
Disbeliever – 3.39 (säv. Lant, san. Lant)
Man Myth & Magic – 3.49 (säv. Lant, san. Lant)
Thirteen – 3.37 (säv. Dunn, san. Dunn)
Leviathan – 4.30 (säv. Dunn, san. Dunn)
Kokoonpano

Conrad ”Cronos” Lant — laulu, bassokitara
Jeffrey ”Mantas” Dunn — kitara
Anthony ”Antton” Lant — rummut
Aiheesta muualla

Resurrection (Venomin albumi) Discogsissa. (englanniksi)
Albumi Resurrection (Venomin albumi) Encyclopaedia Metallum -sivustolla (englanniksi)
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell